Plijout a ra da Ouest France ober kont eus Bro-Gatar, unan eus pinvidikañ broioù a zo er bed hag a vo ozhach da goup ar bed fobal 2022 a-drugarez dur votadeg vrein ma oa moaien da brenañ votoù. Gant e fontchoù soveren emañ o vont da berchenniñ ar chwechkogn a-barzh nebeud. Koumañset en deus ar Chatar da brenañ merkoù evel Lagardère ha Veolia, ha magajinoù cheuch e Pariz (neo ket Leaustig/An Eostig, baraer Bahamas). Park ar Briñsed a zeuio da vezañ Park ar Sheiked pa vo lonket  PSG gant ur priñs dizanv. Fin, anat e oa e teufe an archant soveren deiz pe wallzeiz evit reiñ un taol gras deomp hag evit harpañ ekonomiezhoù ar Chornog bet gwallgaset gant ar grizenn abaoe gwalldaol an archant faos hag an trucherezh e 2008. Sañset e vije ur berniad stouellus a archant gwir, ur pechiad fortun diazezet war madoù ha marchadourezh kalet pe dourek en Azia pe er reter tostañ, aour melen, du hag all. Ur priz a zo dar stourm ouzh an Anomia : du-mañ e talvezfe goulenn an aluzenn gant an  emired hag ar cheikhed, du-hont en tu all dar mor bihan kreiz an douar* e talvezfe ober foultre kaer eus gwirioù mabden. Eus an daou du emaer pell spontus eus real demokrasia ya!m eus aon. 